**VPISNICA V ROKOMETNI KLUB METLIKA**

**Kot zakonitega zastopnika vas prosimo, če izpolnite spodnji obrazec. Z njim boste vpisali svojega otroka v Rokometni klub Metlika in na redne, organizirane treninge rokometa.** Isti obrazec je namenjen tudi vsem ostalim, ki bi se včlanili v klub. V tem primeru izpolnite zgolj del namenjen zakonitim zastopnikom, prvi del pa pustite prazen.

Brez izpolnjene vpisnice lahko vaš otrok le kratek čas obiskuje treninge, da se ima čas odločiti, če mu je rokomet všeč, za več časa trajajoče treniranje in obiskovanje tekem pa morate otroka vpisati v klub. Izpolnjeno vpisnico oddajte trenerju na treningih. Kontaktne podatke bomo skrbno hranili in jih uporabili zgolj za boljše delovanje kluba, za obveščanje o uspehih igralk in igralcev ter o dogajanju v klubu.

|  |  |
| --- | --- |
| Ime in priimek otroka |  |
| Naslov stalnega prebivališča |  |
| Datum rojstva otroka |  |
| EMŠO otroka |  |
| Selekcija ob vpisu\* |  |
|  | |
| Ime in priimek zakonitega zastopnika\*\* |  |
| Datum rojstva |  |
| Naslov stalnega prebivališča |  |
| Telefonska številka zastopnika |  |
| Elektronski naslov zastopnika **(obvezno)** |  |
| Želim tudi sam/-a postati član/-ica kluba (za zastopnike) | DA / NE |

*\*Selekcija, v katero spada otrok po svoji starosti. Lahko pustite prazno in bo izpolnil trener ali Upravni odbor kluba.  
\*\*Ta del do dna tabele izpolnijo tudi vsi tisti, ki bi se včlanili v klub pa hkrati ne vpisujejo še svojega otroka ali pa je njihov otrok že vpisan.*

S podpisom soglašam in dajem v privolitev, da v skladu z uredbo o varstvu podatkov Uredba EU 2016/679-GDPR in z Zakonom o varstvu osebnih podatkov ZVOP-1, kot upravljalec zbirk osebnih podatkov, Rokometni klub Metlika (v nadaljevanju RK Metlika), zbira, hrani in obdeluje osebne podatke navedene v zgornjem dopisu za namene sklepanja članstva v RK Metlika in neposrednega trženja storitev.

Soglašam, da lahko RK Metlika za namene marketinga uporablja, objavlja in obdeluje vizualne ter besedilne vsebine iz dogodkov RK Metlika, v/na katerih se nahajam ali se nahaja moj otrok, ki ga vpisujem v RK Metlika.

Soglašam, da lahko RK Metlika na navedeni e-poštni naslov pošilja informacije o delovanju in aktivnostih RK Metlika.

Soglašam, da sem seznanjen s pogoji za prestop, ki jih določa Registracijski pravilnik Rokometne zveze Slovenije, in z dolžnostmi do kluba, kot so npr. poravnane članarine, vadnine oz. individualno dogovorjeni stroški.

Podpisani/a potrjujem, da prostovoljno včlanjujem svojega otroka ali se sam včlanjujem v RK Metlika, ki bo moje mnenje zagovarjalo pri državnih in nevladnih organih. Soglašam, da RK Metlika shranjuje in obdeluje osebne podatke, ki so navedeni v tej pristopni izjavi, od datuma pristopa dalje pa do prenehanja članstva. Strinjam se, da lahko Klub na navedeni e-poštni naslov pošilja informacije o delovanju in aktivnostih Kluba. Obvezujem se, da bom vse spremembe zgoraj navedenih podatkov posredoval Klubu v roku sedmih (7) dni od spremembe, v nasprotnem primeru nosim posledice zaradi napačnih podatkov sam. Zavedam se, da lahko kadarkoli zahtevam vpogled, prepis, dopolnitev, popravek, blokiranje ali izbris osebnih podatkov, skladno z veljavnim Zakonom, ki ureja to področje z zahtevo poslano na naslov Kluba. Rokometni klub Metlika se zavezuje, da bo s pridobljenimi podatki ravnalo v skladu s Splošno Uredbo General Data Protection Regulation (GDPR – 2016/679) Evropskega Sveta o varstvu osebnih podatkov, z ZDru 1-UPB2 ter Zakonom o varstvu osebnih podatkov ZVOP-1.

|  |
| --- |
| \_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_ |
| (kraj in datum) |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (podpis zakonitega zastopnika) |

**Predstavitev kluba in njegovega delovanja**

Rokomet je bil v Metliki prisoten že ob koncu druge svetovne vojne. Klub je bil v takšni obliki kot danes ustanovljen leta 2007. Od začetka se je klub razvijal, rokomet je treniralo več kot 200 otrok, v klubu smo se veliko naučili, prva generacija rokometašev pa danes tvori jedro članske ekipe kluba.

Deklicam in dečkom nudimo treniranje rokometa večkrat na teden v športni dvorani OŠ Metlika in nastopanje v državnih ligah, kjer se pomerijo s sovrstniki v najlepšem moštvenem športu. Treninge vodijo trenerji, ki se več let ukvarjajo z rokometom, nekateri med njimi pa imajo opravljeno še dodatno trenersko šolanje. Aktivnosti potekajo v sproščenem vzdušju, v katerem želimo otrokom razviti motorične sposobnosti, izboljšati odnos do svojega telesa in do zdravega načina življenja, hkrati pa nudimo aktivnosti, na katerih se mladi med seboj spoznavajo in spoprijateljijo.

Klub ima vodstvo, ki ga tvori upravni odbor kluba skupaj s trenerji in tvori organizacijsko in odločevalno središče. O pomembnih zadevah se razpravlja vsako leto na občnih zborih, zato spodbujamo starše, katerih otroci trenirajo, da se tudi sami vključijo v klub in sodelujejo pri spremembah za boljšo prihodnost kluba (*z obkroženim »DA« boste tudi vi včlanjeni v klub in dobivali pozive za aktivno sodelovanje v klubu*). Upravni odbor sestavljajo v največji meri starši otrok in igralci iz članske selekcije, vsi delujejo prostovoljno z namenom izboljšanja kvalitete prostočasnih aktivnosti metliških in okoliških otrok. Starše prav tako vabimo k sodelovanju z upravnim odborom.

Financiramo se s strani Občine Metlika, različnih sponzorjev, donacij in prispevkov staršev otrok za treniranje. Vsak član kluba je dolžan poravnati članarino enkrat letno, in sicer v višini 10 € za polnoletne in 5 € za mladoletne (poravna zakoniti zastopnik). Plačilo za mesečno treniranje, kar imenujemo **vadnina**, je zaračunana zakonitim zastopnikom, če se je njihov otrok udeležil vsaj 4 treningov ali/in tekem v mesecu, zgornje omejitve treningov ni. Vadnina znaša 10 € za treninge mini rokometa in 15 € za višje selekcije. Vadnina se plačuje mesečno, članarina pa enkrat letno. **O plačilu ste zakoniti zastopniki obveščeni prek svojih elektronskih naslovov, ki ste jih navedli pri vpisu svojega otroka, zato vas prosimo, da napišete svoj elektronski naslov, ki ga redno spremljate.** Pri mini rokometu trener oz. trenerka pobira vadnine na treningih. Vadnina omogoča vašemu otroku redno treniranje, prevoz na tekme in manjši obrok na tekmah v bolj oddaljenih mestih. Starše spodbujamo, da otroka motivirate pri treniranju in da pridete navijati zanj in za preostalo ekipo, kljub vsemu pa se morate zavedati, da vodstvo kluba spodbuja zgledno opravljanje šolskih obveznostih.

Podrobnosti o delovanju kluba lahko najdete na spletni strani kluba v zavihku »O klubu«. Za več informacij pa kontaktirajte klub prek elektronskega naslova [rk.metlika@gmail.com](mailto:rk.metlika@gmail.com), z veseljem vam bomo odgovorili. O dogodkih, ki jih organizira klub ste obveščeni na naši spletni strani [www.rk-metlika.si](http://www.rk-metlika.si) in na naši Facebook strani. Vse ljubitelje rokometa pa enkrat letno povabimo na piknik Rokometnega kluba Metlika. Namen je, da pobližje spoznate vodstvo kluba in preostale člane ter preživite športno popoldne v naravi.

Se veselimo sodelovanja z vami in vašimi otroki.

Upravni odbor Rokometnega kluba Metlika

